recursal/SuperWikiNEXT-32B huggingface dataset:
**Yi So-yeon** (født 2. juni, 1978 i Gwangju i Sør-Korea) er student ved Korea Advanced Institute of Science and Technology (KAIST) og er den første sørkoreanske astronaut som er sendt opp i verdensrommet.

Biografi
--------

Yi startet studier ved Gwangju Science High School og fikk grad i mekanikk ved KAIST i Daejeon. Hun fullførte bachelorgrad og mastergrad og arbeider nå som forsker i bioteknikk.

Hun fikk din doktoravhandling bekreftet 29. februar 2008 ved KAIST, men hadde ikke anleding til å delta selv på grunn av trening i Russland. Da hun ble valgt som sørkoreansk astronaut var hun 28 år gammel og ugift.

Yi er en avansert utøver av taekwondo.

Sør-Koreas astronautprogram
---------------------------

Yi var en av to finalister for å bli den nye sørkoreanske astronauten i landets astronautprogram og ble valgt 25. desember 2006 og lå alt da an til å bli den første sørkoreanske astronauten som skulle bli sendt opp i rommet, på ferden Soyuz TMA-12 8. april 2008.

5. september 2007 valgte det sørkoreanske departementet for vitenskap og teknologi Ko San foran Yi So-yeon som en følge av de siste testene under treningen i Russland.

10. mars 2008 bestemte departementet for utdanning, vitenskap og teknologi at Yi skulle erstatte Ko. Årsaken til dette lå i at den russiske romadministrasjonen bad om en erstatter fordi Ko hadde brutt bestemmelser ved det russiske treningssenteret.

Se også
-------

* Liste over Sojuz-ferder

Referanser
----------

1. ↑   Encyclopædia Britannica Online, oppført som Yi Soyeon, Encyclopædia Britannica Online-ID biography/Yi-Soyeon, besøkt 9. oktober 2017[Hentet fra Wikidata]
2. ↑  Yonhap News - Korean astronaut to dock at space station Thursday
3. ↑  donga.com - 1st Korean Astronaut Could Be a Woman
4. ↑  ITH, South Korea to announce its first astronaut
5. ↑  «Houston Chronicle, "South Korea taps robotics expert as 1st astronaut"». Arkivert fra originalen 29. juni 2011. Besøkt 10. mars 2008.
6. ↑  «S. Korea names woman as first astronaut». CNN. 10. mars 2008. Arkivert fra originalen 15. mars 2008. Besøkt 10. mars 2008.

Eksterne lenker
---------------

* Korean Will Go Into Space in 2008 Arkivert 12. januar 2007 hos Wayback Machine.
* Yi to Boost Women's Self-Esteem[*død lenke*]
* Spacefacts biography of Yi So-yeon
* S. Korea names woman as first astronaut Arkivert 15. mars 2008 hos Wayback Machine.

Portal: Korea

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |
Et **tankeeksperiment** er en idé eller en tanke om en eller flere handlinger som kan utføres for å enten bekrefte eller avkrefte en tidligere fremsatt hypotese. Imidlertid trenger ikke nødvendigvis meningen være at tankeeksperimentet skal gjennomføres, ei heller være gjennomførbar. Ofte er det bare en måte å vise en problemstilling ved hjelp av enklere eksempler eller for å belyse de forskjellige sidene av en gitt problemstilling. Dette er en menneskelig konstruksjon i tankene våre som kun bruker vår forestillingsevne, i motsetning til eksperimenter basert på empirisme som bruker erfaring og observasjon.

Eksempler på tankeeksperimenter kan være f.eks. Schrödingers katt, som er et paradoks for å vise til ufullstendigheten i teorien om kvantemekanikk eller Maxwells demon som var en hypotetisk måte å skulle kunne bryte Termodynamikkens andre hovedsetning. Et mer sosialvitenskapelig eksempel kan være industrialisering og modernisering av fattige u-land som igjen kan bidra til økt velstand og livskvalitet. Ikke bare for seg selv, men også for resten av verden ved at de får muligheter og midler til å bidra til en bedre verden for alle.

Referanser
----------

1. ↑

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Stanford Encyclopedia of Philosophy **·** GND **·** LCCN **·** BNF **·** BNF (data) **·** SUDOC
 |
**Antananarivo** er en av Madagaskars seks provinser med en befolkning på 4 580 788 (juli 2001). Hovedstaden heter også Antananarivo, et navn som betyr «byen med tusen mennesker». Vanligvis blir navnet forkortet til *Tana*, bortsett fra under formelle omstendigheter.

Provinsen befinner seg i sentrum av øya, og grenser til Mahajanga i nord, Fianarantsoa i sør, Toliara i vest og Toamasina i øst. Provinsen dekker et areal på 58 697 km², omtrent en tidel av øyas areal.

Klima
-----

Med en høyde på mellom 1200 og 1500 meter over havet, har høylandet i denne provinsen tropisk klima, med temperaturer som kan komme ned til 0 °C om vinteren og 25 °C om sommeren. Gjennomsnittlig nedbør her er 1357 mm i året.

Administrativ inndeling
-----------------------

Antananarivo er inndelt i fire regioner (*faritra*). Regionene har etter 4. oktober 2009 tatt over rollen fra provinsene som landets høyeste subnasjonale nivå. De fire regionene i provinsen Antananarivo er inndelt i sammenlagt nitten distrikter (*fivondronana*):


|  |  |
| --- | --- |
| * **Analamanga** (region) (blå):
	+ 2. Ambohidratrimo
	+ 3. Andramasina
	+ 4. Anjozorobe
	+ 5. Ankazobe
	+ 6. Antananarivo-Atsimondrano
	+ 7. Antananarivo-Avaradrano
	+ 8. Antananarivo-Renivohitra
	+ 16. Manjakandriana
* **Bongolava** (region) (brun):
	+ 15. Fenoarivobe
	+ 19. Tsiroanomandidy
 | * **Itasy** (region) (grønn):
	+ 12. Arivonimamo
	+ 17. Miarinarivo
	+ 18. Soavinandriana
* **Vakinankaratra** (region) (orange):
	+ 1. Ambatolampy
	+ 9. Antanifotsy
	+ 10. Antsirabe
	+ 11. Antsirabe
	+ 13. Betafo
	+ 14. Faratsiho
 |

Eksterne lenker
---------------

* (fr) Provinsens hjemmesider

| * v
* d
* r
Madagaskars provinser |
| --- |
| Antananarivo **·** Antsiranana **·** Fianarantsoa **·** Mahajanga **·** Toamasina **·** Toliara | Madagaskars flagg |
| ISO 3166-2:MG |

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
Zhaozhoubroen i Zhao fylke
**Zhao** (kinesisk: 赵县; pinyin: *Zhào Xiàn*) er et fylke i provinsen Hebei i Folkerepublikken Kina. Det ligger under byprefekturet Shijiazhuang.

Fylket hadde 548 035 innbyggere i 1999.

Kulturminner
------------

Fylket har en rekke historiske kulturminner, som Zhaozhoubroen, den eldste bro i Kina fremdeles i bruk.

Administrative enheter
----------------------

Storkommuner:

* Zhaozhou (赵州镇), Fanzhuang (范庄镇), Beiwangli (北王里镇), Xinzhaidian (新寨店镇), Hancun (韩村镇), Nanbaishe (南柏舍镇), Shahedian (沙河店镇)

Kommuner:

* Qiandazhang (前大章乡), Xiezhuang (谢庄乡), Gaocun (高村乡), Wangxizhang (王西章乡)

Samferdsel
----------

Kinas riksvei 308 løper gjennom området. Den begynner i Qingdao i Shandong og fører via Jinan til Shijiazhuang i Hebei.

Referanser
----------

1. ↑  National Population Statistics Materials by County and City – 1999 Period,*i* China County & City Population 1999, Harvard China Historical GIS

Eksterne lenker
---------------

* Hjemmeside
**Zhao Binjun** (赵秉钧, født 3. februar 1859 i Ruzhou i provinsen Henan i Kina, død 27. februar 1914 i Tianjin) var Republikken Kinas tredje statsminister, og styrte fra 25. september 1912 til 1. mai 1913.

Liv og virke
------------

Zhao var sikkerhetsoffiser under Qing-dynastiet og ble innenriksminister for republikken før han ble statsminister. Han var direkte innblandet i mordet på Song Jiaoren, den mann som lå best an til å bli hans egen etterfølger. Mordet ble sannsynligvis utført på ordre fra den provisoriske president Yuan Shikai, som kom i opposisjon til Song fordi Song ville fylle opp regjeringen med nasjonalister som kunne ha forpurret Yuans egne politiske planer. Zhao insisterte på at både han selv og Yuan var uskyldige, men fratrådte for å beskytte Yuans regjering. 

Han ble deretter utnevnt til guvernør av Zhili. 

Zhao ble forgiftet på mysteriøst vis i 1914, sannsynligvis av Yuan Shikai, for å hindre ham i å lekke ut flere detaljer om Songs død til pressen.

  


|  |  |
| --- | --- |
| Oppslagsverk/autoritetsdata | Prabook
 |
**Myotom** er regioner av skjelettmuskulatur som innerveres av efferente (motor) fibrer av én spinalnerve. I menneskekroppen er det totalt 31 bilateralt parrede spinalnerver.

* 8 cervicale
* 12 thoracale
* 5 lumbale
* 5 sakrale
* 1 coccygeale

Spinalnervene forgreiner seg som regel i pleksuser, som er nettverk danna av et større antall nerver fra ulike spinalnerver. Dette fører til at vi har nerver som er bygd opp av flere ryggmargssegment. De efferente fibrene går fra sentralnervesystemet og sender motoriske signal ut i kroppen. For at en skjelettmuskel skal utføre en voluntær muskelkontraksjon, må den stimuleres av elektriske impulser fra nervecellene som den innerveres av. Ved skade av en spinalnerve vil det dermed kunne påvirke alle musklene som har innervasjon av den bestemte spinalnerven. Eks.: Ved dysfunksjon av spinalnerve S1 vil det oppstå symptomer i *muskulus fibularis longus* og *brevis* som hovedsakelig har funksjonene plantar fleksjon og eversjon av ankelleddet.

|  |  |
| --- | --- |
| Oppslagsverk/autoritetsdata | Encyclopædia Britannica
 |
***A Stormy Knight*** er en amerikansk stumfilm fra 1917, regissert av Elmer Clifton.

Handling
--------

Mens han slapper av i hytta si en stormfull natt, hører den unge forretningsmannen John Winton at noen roper om hjelp. Når han åpner døren, oppdager han en søkkvåt, attraktiv ung kvinne, som ber ham om å hjelpe henne. Hun leder ham til en myr der en mann ligger bevisstløs. John bærer mannen til bungalowen sin, og går for å skaffe en doktor. Men når han kommer tilbake, har både kvinnen og mannen forsvunnet.

Den eneste ledetråden John har er en hanske som ligger igjen på hytte-gulvet hans. Etter en rekke mystiske møter som den unge kvinnen er involvert i, gifter John seg med henne - men uten å vite hvem eller hva hun egentlig er. Så avsløres det at hele mysteriet har vært et opplegg planlagt av Johns far, for å gifte bort sønnen sin ved å bruke mystikk og romantikk.

Skuespillere
------------

* Franklyn Farnum som John Winton
* Jean Hersholt som Dr. Fraser
* Agnes Vernon som Mary Weller
* Hayward Mack som Richard Weller
* Frank MacQuarrie som Mr. Weller

Referanser
----------

1. ↑  A Stormy Knight
2. ↑  A STORMY KNIGHT

Eksterne lenker
---------------

* (en) *A Stormy Knight* på Internet Movie Database Rediger på Wikidata
**René Bauwens** (født 11. mars 1894, død 1959) var en belgisk svømmer og vannpolospiller som deltok i de olympiske leker 1920 i Antwerpen og 1928 i Antwerpen.

Bauwens vant en olympisk sølvmedalje i vannpolo under OL 1920 i Antwerpen. Han var med på det belgiske laget som kom på andreplass i vannpolo-turnering. Belgia vant over Sverige med 5-3 i semifinalen, men tapte finalen til Storbritannia med 2-3. Bauwens var også med på Belgias lag på 4 x 200 fri i svømming. 

Åtte år senere, under OL 1928 i Antwerpen, spilte han i begge Belgias kamper i vannpoloturneringen og scoret to mål.

OL-medaljer
-----------

* Sølv 1920 Belgias flagg Antwerpen - Sølv i vannpolo Belgias flagg Belgia

Referanser
----------

Eksterne lenker
---------------

* (en) René Bauwens – Olympics.com Rediger på Wikidata

* (en) René Bauwens – Olympic.org Rediger på Wikidata

* (en) René Bauwens – Olympedia Rediger på Wikidata

* (en) René Bauwens – Sports-Reference (OL-resultater – arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data)
 |
**Giulio Douhet** (født 30. mai 1869, død 15. februar 1930) var en italiensk general og luftkrigsteoretiker.

Il dominio dell'aria
--------------------

Douhet utga boken *Il dominio dell'aria* (på engelsk som *The command of the air*) i 1921, hvor han forteller om den fremtidige krigen. Denne boken omhandler hvilke ressurser som ville ha en dominerende makt, dersom en neste krig skulle oppstå. Under 1. verdenskrig ble det brukt fly, som en ressurs til angrep på andre. Likevel hadde de ikke en like stor betydning, som Douchet mente at de i senere tid ville få. På starten av 1914 ble flyene sett på som speiderfly. Etter hvert ble det mange fly, som speidet. Dette førte da til krig internt mellom flyene. Det ble våpenhvile mellom stormaktene i 1918 og menneskene kunne nå leve sammen i fred. Blant annet Europa, Asia og Afrika opplevde endringer innenfor politikk, kultur og samfunn. Frankrikes utenrikspolitikk ble dominert rundt 1920 tallet. Da forstod Douchet at muligheten for at en ny krig ville oppstå var stor. Når boken hans da kommer ut i 1922 skjer det noe allerede året etter. Tyskland ble tvunget til å betale for deres ødeleggelser av Frankrike under krigen 1914-1918. Økonomien i Tyskland gikk dårlig for seg og de hadde ikke mulighet til å betale. Derfor samarbeidet de med USA, som de senere allierer seg med. Giuluo Douchet forstod tidlig at det ville oppstå en ny krig, likevel visste han ikke når. Han var også smart nok til å forstå betydningen av fly og hvilken sterk ressurs de ville være til den neste krigen.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Giulio-Douhet, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id douhet-giulio[Hentet fra Wikidata]
4. 1 2   Social Networks and Archival Context, SNAC Ark-ID w6154tkx, besøkt 9. oktober 2017[Hentet fra Wikidata]
5. 1 2   Store sovjetiske encyklopedi (1969–1978), avsnitt, vers eller paragraf Дуэ Джулио, besøkt 28. september 2015[Hentet fra Wikidata]
6. ↑

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE
 |
**Belojarskij** (russisk: Белоярский) er en by i Khanty-Mansia i Russland. Den ligger ved elva Kazim (ei sideelv til Ob), rundt 330 km nordvest for Khanty-Mansijsk. Innbyggertall: 19 794 (2006 est.), 18 721 (folketelling 2002).

Historie
--------

Belojarskij ble grunnlagt i 1969 som et støttepunkt for byggingen av en gassrørledning fra Jamalhalvøya til Nadym i Russlands europeiske del. 1973 ble den bymessig bosetning, og i 1988 fikk den innvilget bystatus.

Økonomi og næringsliv
---------------------

Byens viktigste virksomhet er drift og vedlikehold av gassrørledningen til *Tjumentransgas* (russisk: Тюментрансгаз). Etter at det ble funnet råolje i nærheten startet selskapet *RITEKBelojarskneft* (russisk: РИТЭКБелоярскнефть) med utbygging av forekomstene.

Av mere lokal betydning er tamrein- og pelsdyrhold, samt fiske.

Referanser
----------

1. ↑  ; arkiveringsdato: 16. juli 2019; arkiv-URL: .

Eksterne lenker
---------------

* (en) Beloyarsky – kategori av bilder, video eller lyd på Commons Rediger på Wikidata

  


| * v
* d
* r
Byer i Khanty-Mansia |
| --- |
| Administrativt senter: Khanty-Mansijsk |
| Flagget til Khanty-Mansia | Belojarskij **·** Jugorsk **·** Kogalym **·** Langepas **·** Ljantor **·** Megion **·** Neftejugansk **·** Nizjnevartovsk **·** Njagan **·** Pokatsji **·** Pyt-Jakh **·** Raduzjnyj **·** Sovetskij **·** Surgut **·** Uraj | Russlands flagg |


|  |  |
| --- | --- |
| Oppslagsverk/autoritetsdata | GeoNames
 |
**«A Spoonful of Sugar»** er en amerikansk sang fra Walt Disneys film og musikalversjoner av *Mary Poppins* med melodi og tekst av Robert B. Sherman og Richard M. Sherman, som ble gjort kjent av Julie Andrews.

Innhold
-------

Det er en uptempo-sang som fremføres av Mary Poppins (Julie Andrews), mens hun instruerer de to barna, Jane (Karen Dotrice) og Michael (Matthew Garber) om å vaske rommet deres. Selv om oppgaven er skremmende, så kan det – med en positiv holdning – fremdeles være gøy. Melodien høres gjennom hele filmen som Marys ledemotiv.

I musikalen hjelper Robertson Ay og Mrs. Brill Mrs. Banks med et teselskap som hun planlegger. Mrs. Brill ber Robertson Ay om å foreta rimingen, som barna forsøker å gjøre i stedet (mens Robertson Ay gir dem advarsler). Dette fører til at kjøkkenet faller sammen.

Mrs. Banks blir sjokkert over å se kjøkkenet i en slik forfatning, da hun kom ned med Mary Poppins. Mary ber henne om å gå opp i annen etasje for å kle på seg, mens hun gir Jane og Michael noe medisin, som kommer ut i forskjellige farger og med forskjellig smak. Å vaske kjøkkenet likner på det å vaske barneværelset i filmen.

Sangens historie
----------------

Julie Andrews hadde ennå ikke forpliktet seg til å gjøre rollen som Mary Poppins. Hun likte nemlig ikke sangen som var skrevet til henne og mente den ikke hadde nok sting ved seg. Den opprinnelige sangens tittel var «The Eyes of Love».

Walt Disney instruerte derfor Sherman-brødrene om å komme med noe mer fengende. Robert Sherman, som primært var brødreduoens tekstforfatter, kom hjem fra arbeidet en kveld og hadde arbeidet hele dagen med å komme med idéen til en sang.

Mens han spaserte gjennom døren, fortalte hans hustru Joyce ham at barna deres hadde fått poliovaksine den dagen. Robert spurte én av barna om det hadde gjort vondt (Han antok at barna hadde fått sprøyte). Barnet fortalte at medisinen ble plassert på en sukkerbit og at han hadde svelget den.

Da han forstod hva han hadde, ankom Robert arbeidet tidlig neste morgen med tittelen på sangen: «A Spoonful of Sugar Makes the Medicine Go Down».

Robert foreslo teksten for sin bror, Richard, som først var avvisende, men som langsomt gav etter. Etter brorens anmodning satte Richard melodi til teksten og med det var sangen født.

Norsk versjon
-------------

Per Lekang skrev den norske teksten. På norsk bærer den tittelen «Strø litt sukker på skjeen». Den ble innspilt av Birgit Strøm på singlen Nor-Disc NOR 119 i 1965.

Referanser
----------

1. ↑  Nor-Disc diskografi, besøkt 11. august 2019.

Kilder
------

* Sherman, Robert B. (1998): *Walt's time: from beyond to back*, Santa Clarita, Camphor Tree Publishers

|  |  |
| --- | --- |
| Oppslagsverk/autoritetsdata | Encyclopædia Britannica
 |
«Antennemaller» har flere betydninger.

**Antennemaller** (*Ancistrus*) er en gruppe harniskmaller som er utbredte i akvaristikken.
Artene viser alle kjennetegnene til harniskmallene, men er vanligvis kortere (15 cm eller mindre), flatere og bredere, med et relativt bredere hode. 
Den egenskapen som oftest assosieres med slekten, nemlig kjøttfulle tentakler på hodet, finnes kun hos voksne hanner. Hunner kan ha tentakler langs snuten, men de er mindre, og de mangler tentakler på hodet.
Fargene er vanligvis brunaktig, grå eller svart. Små hvite eller gule prikker er vanlig.

Antennemallene er typiske harniskmaller også når det gjelder matvalget: alger og andre organismer som vokser på harde overflater.
Antennemaller opptrer ikke i stim, men gjemmer seg når de ikke eter. Unge individer finnes imidlertid ofte på godt opplyste grunner ved vannkanten, hvor de er sårbare byttedyr for fugler.

Gytingen foregår i hulrom. Hunnen legger eggene, og hannene passer på dem til de klekkes, og mens yngelen har brukt opp plommesekken. En hann kan vokte på flere eggklaser samtidig. Det har vært foreslått at tentaklene muligens tjener til å etterligne yngel for å trekke til seg hunner, eller at de kan utskille en substans som gir næring til yngelen.

Eksterne lenker
---------------

* (en) *antennemaller* – oversikt og omtale av artene i WORMS-databasen Rediger på Wikidata

* (en) *antennemaller* i Encyclopedia of Life Rediger på Wikidata

* (en) *antennemaller* i Global Biodiversity Information Facility Rediger på Wikidata

* (en) *antennemaller* hos ITIS Rediger på Wikidata

* (en) *antennemaller* hos NCBI Rediger på Wikidata

* (en) *Kategori:Ancistrus* – bilder, video eller lyd på Wikimedia Commons Rediger på Wikidata

* *Ancistrus* – detaljert informasjon på Wikispecies Rediger på Wikidata
**Tilbedelsens hus i Kampala** er et av tilbedelsens hus i bahai-religionen. Det er per 2017 ett av åtte tilbedelsens hus som eksisterer, og det eneste i Afrika. Det ligger rundt sju kilometer nord for sentrum av Ugandas hovedstad Kampala. Byggingen av huset startet 1957, og det ble innviet 13. januar 1961.

Bygningen er nikantet i likhet med andre tilbedelsens hus, og består av smalnende etasjer som møtes i en kuppel. I første etasje er det ei dør i hver av veggene, og i tredje etasje er det store vinduer med glassmaleri fra Tyskland. Kuppelen er belagt med grønne mosaikkbiter fra Italia, mens taksteinen på de andre nivåene kommer fra Belgia. Steinen i veggene kom fra lokale steinbrudd.

Bygningen er omgitt av en stor hage på mer enn 200 dekar som er delt inn i ni kolonner som fører til hver sin side av bygget.

Referanser
----------

1. 1 2 3  Geald Rulekere (7. september 2006). «Uganda's Bahá'í Temple» **(engelsk)**. UGPulse. Besøkt 14. mai 2017.
2. ↑  «Uganda Argus Publishes Supplement on Kampala Temple» **(engelsk)**. *Bahá'í News*. mars 1961.
3. ↑  «Baha'i Community of Uganda celebrates its 50th anniversary» **(engelsk)**. *Bahá'í World News Service*. 5. august 2001. Besøkt 14. mai 2017.
**Hufthamar** er Austevolls største ferjested, og brukes av ferjene MF «Møkstrafjord» og MF «Horgefjord» Den brukes også av de lokale hurtigbåtene og flaggruten. Kaien har fem rader som brukes i sambandet Hufthamar-Krokeide. 

Ved ferjeanløp har det vært svært vanskelige trafikkforhold ved ferjekaien, da det ikke har vært skille mellom biltrafikk og myke trafikanter. De regjeringen tildelte «krisepakkemidler» i januar 2009 gikk 6 millioner kroner til et prosjekt for å bygge gang- og sykkelsti på strekningen Hufthamar – Haugland på riksvei 546. Dette gir sammenhengende sykkelsti fra Lagunen i Fana til Eidsbøen i Austevoll.

Referanser
----------

1. ↑  Dette får Hordaland (se avsnitt om Gang- og sykkelveger)

Eksterne lenker
---------------

* (en) Hufthamar fergekai – kategori av bilder, video eller lyd på Commons Rediger på Wikidata
* Nettsted for Hufthamar og omegn, som også har en film om trafikken ved ferjestedet.

|  |  |
| --- | --- |
| Oppslagsverk/autoritetsdata | MarineTraffic
 |
**Sun Diangying** (tradisjonell kinesisk: 孫殿英; forenklet kinesisk: 孙殿英; pinyin: *Sun Dianying*; Wade-Giles: *Sun Tienying*; født 1887 i Yongcheng i provinsen Henan i Kina, død 1. oktober 1948 i Wu'an i Hebei) var en av de mindre krigsherrer i krigsherretiden i Kina.

Bakgrunn og liv
---------------

Sun var i unge år banditt i Henan-Anhui-grenselandet.[] Hans innflytelse og virkeområde ble stadig større.[] I 1925 ble han med i den nasjonale revolusjonshæren. I 1928 stod han bak plyndringen av de østlige Qing-gravene øst for Beijing. Blant de utplyndrede gravene var mausoleet over enkekeiserinne Cixi. Senere var han i samarbeid med Feng Yuxiang og Yan Xishan med på en rekke anti-Chiang Kai-shek-manøvre.

I 1932-33 kjempet han med fremgang mot den keiserlige japanske hær i slaget ved Rehe, og fulgte opp som en motstander av Chiang Kai-sheks ettergivende politikk overfor japanerne. Han gikk ikke så langt som å bryte med Chiang. Han ble etterhvert sendt vestover av Chiang og mot provinsen Qinghai. 

Chiang så for seg at Ma-klikken i samme områder skulle barke sammen med Sun Dianying, med den følge at begge krigsherregruppene skulle komme svekket fra det.[] Omtrent slik gikk det også, og Suns styrker ble sterkt svekket. Sun selv trakk seg tilbake til Taiyuan for å leve et tilbaketrukket liv, mens restene av hans nedkjempede styrker ble inkorporert av Yan Xishan i hans provinshær.

I 1937, da den andre sino-japanske krig brøt ut, fikk Sun kommando over geriljastyrker i Hebei-Chahar. I 1943 ble han general for den 5. armé. Men kort etter overgav han seg til japanerne, og fikk kommando over 24. gruppearmé, en enhet under kollaboratørregjeringen i Nanjing. I august 1943 led hans styrker nederlag for Folkets frigjøringshær under Linnan-felttoget.

Etter at den sino-japanske krigen var over, deltok Sun i den kinesiske borgerkrig på nasjonalistisk side. I 1947 ble han beseiret og tatt til fange av kommunistene. Han døde i krigsfangeleir.

Litteratur
----------

* Billingsley, Phil (1988). *Bandits in Republican China*. Stanford, California: Stanford University Press.
* Graefe, Nils (2008). *Liu Guitang (1892-1943): einer der grössten Banditen der chinesischen Republikzeit* **(tysk)**. Wiesbaden: Harrassowitz Verlag.
* Jowett, Phillip S. (2004). *Rays of The Rising Sun, Armed Forces of Japan’s Asian Allies 1931–45, Volume I: China & Manchuria*. 26 Willow Rd. Solihull, West Midlands, England: Helion & Co. Ltd. ISBN 1874622213.
* Jowett, Philip S. (2017). *The Bitter Peace. Conflict in China 1928–37*. Stroud: Amberley Publishing. ISBN 978-1445651927.
* Lin, Hsiao-ting (2011). *Modern China's Ethnic Frontiers: A Journey to the West*. Abingdon-on-Thames: Routledge.
* Powell, J.B. (1934). *The China Monthly Review. Volume 68. March–May 1934*. Shanghai: Millard Publishing.

|  |  |
| --- | --- |
| Oppslagsverk/autoritetsdata | VIAF
 |
**Grad av utnytting** er innen kommunal planlegging og regulering et mål på hvor mye det kan tillates bygd på et område. Med hjemmel i plan- og bygningsloven kan kommunene blant annet på denne måten styre arealbruken gjennom ulike typer planvedtak.

Tidligere brukte en gjerne begrepet **utnyttingsgrad** (u-grad), som grovt sett var definert som forholdet mellom byggets (eller byggenes) golvflate og tomtas areal. Om det på ei tomt på 1000 kvadratmeter står et en-etasjes bygg på 200 kvadratmeter, blir graden 200/1000 = 0,2. Er bygget på to etasjer a 200 kvadratmeter, blir graden 400/1000 = 0,4. 

Reglene for beregning av grad av utnytting finnes nå i byggteknisk forskrift (TEK 10) § 5. Graden kan fastsettes for den enkelte tomt i et planområde eller for området samla. Kommunen kan velge mellom å oppgi graden i absolutte tall (antall kvadratmeter) eller i prosent av tomtearealet. For begge typer kan en velge å forholde seg til «bebygd areal» eller «bruksareal», og forskriften angir hvordan disse beregnes. Det er verdt å merke seg at nødvendig parkeringsareal skal inkluderes i både bebygd areal og bruksareal. Parallelt med bestemmelser om grad av utnytting gis det gjerne også regler om maksimal høyde på bebyggelsen.

Lovverket har gjennom tidene hatt ulike definisjoner og beregningsmåter for utnyttingsgrad. For å fastslå lovlig byggstørrelse må en benytte reglene som gjaldt da reguleringsplanen blei vedtatt.

Se også
-------

* Arealberegning av bygninger

Referanser
----------

1. ↑  Forskrift om tekniske krav til byggverk av 26. mars 2010.
2. ↑  Prosentangivelse er da stort sett lik den gamle u-graden, men slik at u=0,2 nå angis som 20 %.
3. ↑  Veiledningsheftet *Grad av utnytting* (2014) har oversikt over eldre regler.

Eksterne lenker
---------------

* Hva er utnyttelsesgrad? - Romly
* *Grad av utnytting. Beregnings- og måleregler*, utgitt av Kommunal- og moderniseringsdepartementet 2014.
**Sun Chuanfang** (kinesisk: 孫傳芳; pinyin: *Sūn Chuánfāng*, født 1885 i Shandong i Kina, drept 13. november 1935 i Tianjin), også kjent som «Nanking-krigsherren» eller leder av «femprovinssambandet» var en krigsherre tilhørende Zhiliklikken og protesjé av «jademarskalken» Wu Peifu (1874–1939).

I de urolige første tiårene av Republikken Kinas eksistens fikk han den militære kommando over provinsen Zhejiang i 1924. I løpet av de neste to årene utvidet han sitt styre til provinsene Jiangsu, Fujian, Anhui, and Jiangxi. Byen Nanjing ble hans hovedkvarter. 

Men da Nordekspedisjonen erobret Shanghai i mars 1927, brøt hans herredømme sammen. Han flyktet da til den japanskstyrte Dalian. 

Han ble snikmyrdet i Tianjin den 13. november 1935 av Shi Jianqiao, datteren av en henrettet offiser. Hun fikk folkets medfølelse og ble benådet av Kuomintangregjeringen.

Referanser
----------

1. ↑   Trove, oppført som Chuanfang Sun, Trove person-ID 1434751, besøkt 9. oktober 2017[Hentet fra Wikidata]
2. ↑   Faceted Application of Subject Terminology, oppført som Chuanfang Sun, FAST-ID 416547, besøkt 9. oktober 2017[Hentet fra Wikidata]
3. ↑   Artnet, Artnet artist ID sun-chuanfang, besøkt 9. oktober 2017[Hentet fra Wikidata]
4. ↑   Christie's creator ID 62610, besøkt 9. oktober 2017[Hentet fra Wikidata]
5. ↑  «Liu Haisu: Artistic Rebel». www.china.org.cn. Besøkt 22. mars 2008.

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** NLA
 |
**Hugh David** (født 17. juli 1925 i Aberystwyth i Wales, død 11. september 1987 i London i England) var en skuespiller som gikk over til å regissere TV-serier.

Han regisserte blant annet episoder for *Compact*, *Z-Cars*, *The Pallisers* og *Doctor Who*. For sistnevnte regisserte han to historier mens Patrick Troughton spilte Doktoren. Han hadde tidligere blitt spurt om han ville spille Doktoren da serien begynte i 1963 av vennen og produsent Rex Tucker, men han avslo. David sa senere at han hadde nylig spilt i Granada Televisions *Knight Errant*. Han mislikte oppmerksomheten det ga ham og han var derfor ikke interessert i en annen hovedrolle.

Referanser
----------

1. 1 2   Social Networks and Archival Context, SNAC Ark-ID w6jn5wcx, besøkt 9. oktober 2017[Hentet fra Wikidata]

Eksterne lenker
---------------

* (en) Hugh David på Internet Movie Database Rediger på Wikidata

* (en) Hugh David hos The Movie Database Rediger på Wikidata
.

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
En **tilbakekjøpt aksje** (engelsk: *treasury stock*, *treasury share*, *reacquired stock*) er en aksje som er kjøpt opp av selskapet som har utstedet aksjene. Dette reduserer antallet utestående aksjer i markedet, inkludert beholdningene til eventuelle innsideeiere.

Tilbakekjøp av aksjer brukes ofte som en skatteeffektiv måte å overføre kontanter til aksjeeierne på, snarere enn å utbetale utbytte. Av og til gjøres dette av selskaper når de føler at aksjen er underpriset i markedet. Andre ganger gjør selskapene det for å tilby en "bonus" i belønningsprogrammene til de ansatte. I stedet for å motta kontanter, får mottakerne et verdipapir som kan stige raskere i verdi enn kontanter som står på en bankkonto.

På britisk engelsk brukes *treasury share* og i USA *treasury stock*. Treasury stocks i Storbritannia er det samme som statsobligasjoner.

Begrensninger
-------------

* Tilbakekjøpte aksjer gir ikke utbytte
* Tilbakekjøpte aksjer gir ingen stemmerett
* Total mengde tilbakekjøpte aksjer kan ikke overstige den maksimale andelen av total verdi som er spesifisert i landets lover

Tilbakekjøp av aksjer
---------------------

### Fordeler

Hvis man tror på teorien om effisiente markeder, bør ikke det faktum at et selskap kjøper tilbake aksjer ha noen betydning for aksjeprisen. Hvis markedet priser selskapets aksjer til 50 kroner per aksje, og selskapet kjøper tilbake 100 aksjer for 50 kroner aksjen, har selskapet 5000 kroner mindre i aksjer, men antallet utestående aksjer har gått ned med 100. Nettoeffekten bør være at verdien per aksjer er uendret. Imidlertid forbedrer tilbakekjøp av aksjer visse forholdstall. pris/inntjening (inntjening per aksje øker som følge av at det er færre utestående aksjer), men det er bare fordi verdisettingen av et selskaps aksjer basert på de verdiene ikke er et presist mål når selskapet har mye kontanter. Hvis et selskaps aksjer er underpriset så kan selskapet tilgodese de andre aksjeeierne ved å kjøpe tilbake aksjer. Hvis et selskaps aksjer er overpriset, så vil selskapet faktisk skade sine gjenværende aksjeeiere ved å kjøpe tilbake aksjer.

### Insentiver

En annen grunn til å kjøpe tilbake aksjer er å belønne de som har aksjeopsjoner.

### Etter tilbakekjøp

Selskapet kan enten kansellere aksjene eller beholde aksjene for å selge dem senere.

Beregning av tilbakekjøpte aksjer
---------------------------------

I balansen føres tilbakekjøpte aksjer under egne aksjer i form av et negativt tall.

Eksterne lenker
---------------

* Stock Buyback Database

|  |  |
| --- | --- |
| Oppslagsverk/autoritetsdata | GND **·** LCCN **·** NDL
 |
**Huffman-koding** er en måte å komprimere digital informasjon som ikke medfører tap av informasjon, gjerne brukt i komprimerte bildefiler.

Historie
--------

I 1951 ble David A. Huffman og hans klassekamerater i et kurs om informasjonsteori gitt valget mellom å skrive en semesteroppgave eller å ta avgangseksamen. Oppgaven de kunne velge gikk ut på å finne den mest effektive metoden for å representere tall, bokstaver eller andre symboler ved bruk av binærkode. David Huffman jobbet med oppgaven i flere måneder, og utviklet mange fremgangsmåter, men ingen som han klarte å bevise var den mest effektive. 

Det endte med at han ga opp å gjøre oppgaven, og han bestemte seg for heller å begynne å studere til avgangseksamen. Men idet han skulle kaste notatene sine i søpla, kom løsningen til ham. «It was the most singular moment of my life», forteller han. «There was the absolute lightning of sudden realization.» Resultatet var Huffman-kodingen.

Da Huffman gjorde dette, seiret studenten over professoren som hadde jobbet lenge for å finne en lignende kode. Han forteller også at han sannsynligvis aldri ville lagt hans hender på problemet hvis han hadde visst at Robert M. Fano, hans professor, og Claude E. Shannon, skaperen av informasjonsteori, hadde strevd med det i lengre tid.

Hovedteknikk
------------

Hvert symbol, eller piksel i bilde, blir representert med kodeord av ulik lengde, på den måten at de symboler som oppstår oftest har kortest kodeord. Metoden ble utviklet av David A. Huffman, og er basert på Shannon-Fano-algoritmen.

Huffman-algoritmen kan blant annet beskrives slik:

1. Tell opp antall forekomster av hvert symbol
2. Sorter symbolene etter antall forekomster
3. Slå sammen de to symbolene med minst forekomster i en gruppe, og sorter igjen
4. Gjenta punkt 3 til det bare er to grupper igjen
5. Representer denne grupperingen ved hjelp av et binært tre. Hver gren/forgrening blir tildelt 0-bit eller 1-bit
6. Sekvensen av biter fra roten til hver løvnode i treet, gir Huffman-koden.

  

Regner du informasjonmengde (ved bruk av -ln x/ln2) til alfabetet og runder av til nærmeste bit får du:
A=1bit, B=2bit, C=3bit osv

Hvis vi da viser et tenkt eksempel på antall bokstaver som skal sendes:

Antall tegn = 
A=50
B=23
C=12
D=5
E=5

(1bit x 50) + (2bits x 23) + (3bits x 12) + (4bits x 5) + (5bits x 5) = 162 bits

NB: Man kan ikke bruke informasjonsmengden direkte ettersom man ikke kan sende 3.06 bit i en melding.

  

  



|  |  |
| --- | --- |
| Oppslagsverk/autoritetsdata | Encyclopædia Britannica **·** MathWorld
 |
Thorvald Erichsens dobbeltportrett av Alfred Hauge og Oluf Wold-Torne ble malt i 1894.
**Vågåsommeren** var et norsk kortvarig kunstnerkollektiv i Vågå sommeren 1894. 

Denne sommeren reiste ti unge, norske kunstnere, både kvinner og menn, til bygda Vågå i Gudbrandsdalen, for å tegne og male. Reisen og oppholdet ble planlagt ganske kort tid i forveien, av kunstnerne Halfdan Egedius og Kristen Holbø. Selskapet av kunstnere tok inn på Holbøs hjemgård *Sygard Holbø*. 

De ti kunstnerne som deltok var Johanna Bugge, Halfdan Egedius, Thorvald Erichsen, Alfred Hauge, Kristen Holbø, Ragnhild Hvalstad, Lars Jorde, Alice Pihl, Kris Torne og Oluf Wold-Torne.

Se også
-------

* Fleskumsommeren

Litteratur
----------

* Hoff, Svein Olav (1994). *Vågå-sommeren 1894*. Lillehammer: Lillehammer kunstmuseum.
* Skullerud, Kristian (1999). *"Århundrets døler" : en bok om lillehamringer og døler som har preget det 20. århundre*. Thorsrud, Lokalhistorisk forl. ISBN 8278470499.
* Knut Berg (1981). *Norges kunsthistorie. 5 : Nasjonal vekst*. Gyldendal. s. 250. ISBN 8205122695.

Portal: Kunst
***Ace Attorney***, kjent i Japan som ***Gyakuten Saiban*** (逆転裁判, ****Gyakuten Saiban**** lit. *Turnabout Trial*), er en serie eventyr/visuell roman-spill skapt av Shu Takumi og utgitt av Capcom. Spilleren tar på seg rollen som en forsvarsadvokat som prøver å få sine klienter frikjent gjennom etterforskning, bevis og kryssforhør.

De tre første spillene i serien ble opprinnelig gitt ut bare i Japan i perioden 2001–2004 for Game Boy Advance. De ble deretter portert til Nintendo DS og utgitt internasjonalt på flere språk. Fra og med det fjerde spillet har spillene blitt utviklet for DS fra grunnen av. DS-versjonene bruker DS-ens mikrofon og trykkfølsomme skjerm.

De tre første spillene blir ofte referert til med navnet på hovedpersonen Phoenix Wright. Det fjerde spillet, som foregår sju år etter det tredje, introduserte en ny hovedperson: Apollo Justice.

Spillene
--------

### Hovedserien *(Nintendo DS)*

* *Phoenix Wright: Ace Attorney*
* *Phoenix Wright: Ace Attorney Justice for All*
* *Phoenix Wright: Ace Attorney Trials and Tribulations*
* *Apollo Justice: Ace Attorney*

### Hovedserien *(Nintendo 3DS)*

* Phoenix Wright: Ace Attorney - Dual Destinies

### Spin-off *(Nintendo DS)*

* *Ace Attorney Investigations: Miles Edgeworth*

Eksterne lenker
---------------

* (en) *Ace Attorney* hos Giant Bomb Rediger på Wikidata

* (en) *Ace Attorney* hos MobyGames Rediger på Wikidata

* (en) *Ace Attorney* hos GameFAQs Rediger på Wikidata

Portal: Videospill
Afghansk gjeter med tykkhalesau (ukjent rase)
Sorthodet persersau (somalisk)
**Tykkhalesau** og **tykkrumpesau** er en sauetype som er mest vanlig i det nordlige Afrika, Midtøsten og Asia (Pakistan, Nord-India, Vest-Kina og Sentral-Asia). Omkring 25 prosent av alle sauer tilhører gruppen med tykkhalesau, Motsatsen til tykkhalesau er tynnhalesau, som da altså utgjør omkring 75 prosent.

Typen særpreges av den oppsvulmende bakparten og de fettrike halene disse rasene har. I motsetning til andre raser lagrer denne sauetypen mesteparten av kroppsfettet i bakparten og halen, omtrent som en dromedar lagrer det i pukkelen på ryggen. Dette gjør kjøtt fra disse rasene spesielt magert.

Tykkhalesau, som trolig også oppsto i den fruktbare halvmåne, er som type kjent fra gamle mosaikker og lignende i det gamle Uruk (cirka 3000 år f.Kr.) og Ur (cirka 2400 år f.Kr.). En studie bekrefter at tykkhalesau trolig oppsto etter at tynnhalesau var domestisert. Sauetypen blir generelt regnet som meget hardfør og tilpasningsdyktig for tørt klima og ørkenstrøk. Om beiteforholdene er god blir tykkhalesau normalt storvokst og kjøttfull. Karakulsau og Tunissau er blant annet eksportert til vesten, blant annet til USA.

Noen steder (for eksempel i Etiopia) deler man tykkhalesauene videre inn i kort-tykkhalesau, lang-tykkhalesau og tykkrumpesau.

Tykkhaleraser
-------------

Nedenfor er et lite utvalg med tykkhalesauer. Rasenavnene er nødvendigvis ikke korrekte, siden de ikke har blitt offisielt oversatt til norsk.

* Afrikanersau eller Kapptykkhalesau
* Awassisau
* Balkhisau
* Sorthodet perser
* Khiossau
* Karakulsau
* Ngunisauer (type)
	+ Zulusau (Ngunitype)
	+ Pedisau (Ngunitype)
	+ Swazisau (Ngunitype)
* Rød masaisau eller tanganykasau
* Tunissau eller tunisisk berbersau

Referanser
----------

1. ↑  Davidson, Alan (1999). Oxford Companion to Food. Oxford: Oxford University Press. pp. 290–293. ISBN 0-19-211579-0
2. ↑  M. H. Moradi, A. Nejati-Javaremi, M. Moradi-Shahrbabak, K. G. Dodds, R. Brauning and J. C. McEwan. (2014-08-17). *Investigation of Candidate Regions Associated With Fat Deposition in Thin and Fat Tail Sheep Breeds*. Proceedings, 10th World Congress of Genetics Applied to Livestock Production. Besøkt 2014-09-22
3. ↑  Solomon Gizaw, H. Komen, O. Hanotte, J.A.M. Van Arendonk, S. Kemp, Aynalem Haile, O. Mwai, Tadelle Dessie (2011). "2.2.5.1 Significant morphological characters". Characterization and Conservation of Indigenous Sheep Genetic Resources: a Practical Framework for Developing Countries. ILRI (aka ILCA and ILRAD). pp. 16–17. ISBN 978-92-9146-262-9

Eksterne lenker
---------------

* (en) Fat-tailed sheep – kategori av bilder, video eller lyd på Commons Rediger på Wikidata
Thor Solbergs fly, "Leiv Ericson" var en Loening Air Yacht. Det står nå på Norsk Teknisk Museum
**Loening Aeronautical Engineering Corporation** ble grunnlagt i 1917 av Grover Loening, som bygde fly og spesielt amfibiefly fra 1917. Da Loening bestemte seg for å gå sammen med Keystone Aircraft Corporation i 1928 førte det til en "faneflukt" fra mange av fabrikkens teknikere, inklusive administrerende direktør, Leroy Grumman og de dannet sitt eget selskap, Grumman Aircraft Engineering Corporation. Loening, på sin side gjenopprettet virksomheten som Grover Loening Aircraft Company i 1929, men måtte avikle allerede etter tre år, i 1932.

Bediftens historie i korte trekk
--------------------------------

* 1917: Loening Aeronautical Engineering etableres ved East River, New York .
* 1928: Slås sammen med Keystone Aircraft Corporation under navnet Loening Aeronautical Div.
* 1929: Nytt navn: Grover Loening Aircraft Co, Garden City NY.
* 1932: Selskapet opphører.

Loening OA-1A
Mange av Loenings amfibier ligner svært meget på de som Grumman senere bygde, f.eks Grumman Duck med en stor pongtong under skroget. Fabrikkens eier og leder, Leroy Grumman hadde da også vært administrerende direktør ved Loening Aeronautical Engineering Company. Etter at Grumman med flere kolleger forlot Loening, dannet Loening sammen med Keystone Grover Loening Aircraft Co

I starten var Grummans nye selskap mest opptatt med å reparere Loening-fly for US Navy, men etterhvert begynte Grumman å markedsføre sine egne modeller, vesentlig basert på Loenings konsept, utviklet av Loening. Praktisk talt, hele arbeidstokken var tidligere Grumman-ansatte.

Eksterne lenker
---------------

* Mer om Loenning Loening
Austerdalsbreen med Odinsbreen (t.v.) og Torsbreen.
Austerdalsbreen i 1901
**Austerdalsbreen** er en brearm av Jostedalsbreen. Austerdalsbreen ligger ved Veitastrond i Luster kommune i Vestland fylke. 

Austerdalsbreen er en dalbre med tre store og bratte brefall fra Jostedalsbreens platå, Odinsbreen, Torsbreen og Lokebreen. Austerdalsbreen har et særegent *krepsehale*-mønster, av mørke og lyse partier, som lettest ses på avstand. Breen er også kjent for brebord – store steinblokker som blir liggende på en søyle av is. Austerdalsbreen har også en midtmorene, skapt av Odinsbreen og Torsbreen.

Kryssingen av Jostedalsbreen fra Tungestølen opp Austerdalsbreen og Kvitesteinsvarden over breen ned til Kattenakken og Briksdal, er blant de mest klassiske breturer i Norge. Turen ble først gått av William Cecil Slingsby og hans følge i 1894, og på samme dag og uten å vite om hverandre, av Kristian Bing og Daniel Sygnesand.

Eksterne lenker
---------------

* Universitetet i Würzburg, Overvåkning av Austerdalsbreen[*død lenke*] (på tysk)

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Hugh Vincenzo Alessandroni** (født 15. januar 1908 i New York City, død 31. mars 1989) var en amerikansk fekter som deltok i de olympiske leker 1932 i Los Angeles og 1936 i Berlin.

Alessandroni vant en olympisk bronsemedalje i fekting under Sommer-OL 1932 i Los Angeles. Han var med på det amerikanske laget som kom på tredjeplass i lagkonkurransen i florett bak Frankrike og Italia. De andre på laget var George Calnan, Joseph Levis, Frank Righeimer, Richard Steere og Dernell Every.

OL-medaljer
-----------

* 1932 USAs flagg Los Angeles - Bronse Bronse i fekting, florett lagkonkurranse USAs flagg USA

Referanser
----------

1. ↑   www.sports-reference.com[Hentet fra Wikidata]

Eksterne lenker
---------------

* (en) Hugh Alessandroni – Olympedia Rediger på Wikidata

* (en) Hugh Alessandroni – Sports-Reference (OL-resultater – arkivert) Rediger på Wikidata

* (en) Hugh Alessandroni – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
«Langsua» har flere betydninger.
**Langsua** er fjellområdet mellom Valdres og Gausdal. Det samme området blir også omtalt som «Huldreheimen», «Jotunheimens forgård» og «Gausdal vestfjell». Langsua nasjonalpark ligger i dette området, og ble opprettet i 2011 gjennom en betydelig utvidelse av Ormtjernkampen nasjonalpark.

Området rommer granskoger og furumoer, bjørkelier og steinflyer, topper og tinder, og strekker seg fra Synnfjell i sør til Sjodalen og Valdresflya i nord. Området har vært befolket og utnyttet siden steinalderen og det finnes helleristninger og dyregraver flere steder. Foruten jakt og fiske har det vært drevet utvinning av myrmalm og tjære i stor skala.

Huldreheimen har flere åpne buer til benyttelse, samt turistforeningens betjente hytte Liomseter turisthytte.

I 2005 arrangerte DNT Oslo og Omegn i samarbeid med NRK Hedmark og Oppland en navnekonkurransen for området. Målet var å finne et bedre navn på fjellområdet, som til da ble omtalt som Gausdal Vestfjell. Dette navnet var ikke like godt mottatt av befolkningen i Skåbu og Valdres. Ca. 300 navneforslag kom inn. Av disse gikk 5 til finalen, der Huldreheimen gikk helt til topps. DNT brukte Huldreheimen som navnet på området i en periode, men sluttet seg i 2015 til å bruke navnet Langsua. Statens kartverk har også lagt inn Langsua som det offisielle navnet på fjellområdet.

Fjelltopper i området
---------------------

* Skaget (1686 moh.)
* Nordre Langsua (1554 moh.)
* Søre Langsua (1520 moh.)
* Oskampen (1513 moh.)
* Storhøpiggen (1433 moh.)
* Sikkilsdalshøa (1778 moh.)
* Heimdalshøe (1843 moh.)
* Spåtind (1414 moh.)

Referanser
----------

1. ↑  «Dropper Huldreheimen-navnet». *Gudbrandsdølen Dagningen*. 13. mars 2015. Besøkt 24. juni 2017.

Eksterne lenker
---------------

* Turforslag til Huldreheimen på DNT og NRKs nettsted ut.no
Austefjorden, Volda kommune, 2012
Austefjorden, Volda kommune, 2012
**Austefjorden** er en fjordarm av Voldsfjorden (eller Voldafjorden) og ligger i Volda kommune på Sunnmøre. Her finnes bygdene Hjartåbygda, Fyrde, Kalvatn og Høydal.

I bygdene er det primært landbruk, men det blir også satset på turisme og industri. I det siste har et eget bygdemobiliseringsprosjekt blitt satt i gang for å øke aktiviteten på bygdene samt å hindre fraflytting og videre nedlegging.

* Austefjorden har pr. idag egen kirke, barnehage, barneskole og ungdomsskole i lag med Høydal og Bjørke i Ørsta kommune.
* Mange er aktive i bygdas kulturliv som hovedsakelig er tuftet på Idrettslaget, Ungdomslaget samt kristne lag og organisasjoner.
* Hver høst blir det arrangert «Sundalen rundt», som er et mosjonsløp for alle i alle aldrer.

Høsten 2012 åpnet en ny veistrekning mellom Austefjord og Hornindal (Kvivsvegen). Denne veien har vært gjenstand for politisk drakamp i mange tiår. Veistrekningen kompletteres i løpet av år 2014 med forbedret og rassikker vei til Volda sentrum.

Referanser
----------

1. ↑  Austefjorden på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | GeoNames
 |
**Skid Row** var et irsk bluesband som ble stiftet av bassisten Brendan Sheils i 1967. Han fikk med seg Phil Lynott på vokal og etter hvert Gary Moore. Lynott forlot bandet før noen plate kom ut, og Skid Row var en trio med Sheils på både bass og vokal, Moore på gitar og Noel Bridgeman på trommer da platedebuten *Skid* kom i 1970 og oppnådde 30.-plass på salgslistene i Storbritannia. Bandet kom ut med oppfølgeren *34 Hours* året etter, men ble oppløst året etter der igjen.

Shiels har gjenopptatt Skid Row ved noen anledninger for konsertopptredener, men har oftere operert som soloartist. I 1981 ga han ut en EP under navnet Skid Row med en innspilling av «House of the Rising Sun» og i 1990 en sjutommer med «Comin' Home Again» og «Flight Of Earls» av Liam Reilly om jarlenes flukt i 1607. I 2012 kom albumet *Bon Jovi Never Rang Me*, der tittelen henviser til en disputt om bandnavnet med amerikanske Skid Row, der Jon Bon Jovi skal ha vært involvert.

Album
-----

* *Skid* (1970)
* *34 Hours* (1971)
* *Bon Jovi Never Rang Me* (2012)

Referanser
----------

1. 1 2  *Irish Show Bands* om Skid Row Arkivert 29. september 2011 hos Wayback Machine.
2. ↑  «*Billboard* om Skid Row». Arkivert fra originalen 20. mars 2016. Besøkt 13. mai 2016.
3. ↑  «Skid Row – House of the Rising Sun» på *Rock Roots: The Irish Rock Music Archive* 12. mars 2012
4. ↑  «Skid Row – Comin’ Home Again / Flight Of Earls» på *Rock Roots: The Irish Rock Music Archive* 3. mai 2012

Eksterne lenker
---------------

* Offisielt nettsted Rediger på Wikidata

* (en) Skid Row (Irish band) – kategori av bilder, video eller lyd på Commons Rediger på Wikidata
* (en) Skid Row på Apple Music Rediger på Wikidata

* (en) Skid Row på Discogs Rediger på Wikidata

* (en) Skid Row på MusicBrainz Rediger på Wikidata

* (en) Skid Row på Spotify Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** ISNI **·** MusicBrainz **·** Discogs
 |